CELEX: C2005/093/41
Language: lt
Date: 2005-04-16 00:00:00
Title: Byla C-105/05 Europos Bendrijų Komisijos 2005 m. kovo 3 d. pareikštas ieškinys Suomijos Respublikai

16.4.2005   
            
            
               LT
            
            
               Europos Sąjungos oficialusis leidinys
            
            
               C 93/22
            
         Europos Bendrijų Komisijos 2005 m. kovo 3 d. pareikštas ieškinys Suomijos Respublikai
   (Byla C-105/05)
   (2005/C 93/41)
   Proceso kalba: suomių
   2005 m. kovo 3 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos D. Martin ir I. Koskinen, nurodžiusių adresą dokumentams įteikti Liuksemburge, ieškinys Suomijos Respublikai.
   Ieškovė Teisingumo Teismo prašo:
   
               1)
            
            
               pripažinti, kad nustatydama tam tikrą socialinio draudimo įmokų apskaičiavimo sistemą, Suomijos Respublika neįvykdė savo įsipareigojimų, kylančių iš 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje (1), 33 straipsnio 1 dalies;
            
         
               2)
            
            
               priteisti iš Suomijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Suomija, apskaičiuodama socialinio draudimo įmokas Suomijoje gyvenančiam pensininkui, pagal savo nacionalinės teisės aktus, t. y. Sveikatos draudimo įstatymą 364/1963, atsižvelgia ne tik į Suomijos mokėtiną pensiją, bet ir į kitų valstybių narių mokėtiną pensiją. Atsižvelgimas į kitos valstybės narės mokėtiną pensiją nustatant socialinio draudimo įmokų apskaičiavimo pagrindą pažeidžia 1971 m. birželio 14 d. Tarybos reglamento (EEB) Nr. 1408/71 33 straipsnio 1 dalį ir Europos Bendrijų Teisingumo Teismo praktiką (byla C-389/99, Rundgren).
   
      (1)  OL L 149, 1971 7 5, p. 2.